EkBass/fiwiki-20250220-pages-articles huggingface dataset:
Reijolan mökki

Reijolan mökki eli Reijolan talo on Helsingin kaupungin omistama talo tontilla, jonka Helsingin kaupunki omistaa. Rakennus on suojeltu asemakaavassa merkinnällä sr-2, joka tarkoittaa, että julkisivu on säilytettävä eikä taloa saa siten purkaa. Talo sijaitsee 1 750 neliömetrin tontilla kalliolla Kivihaassa Hakamäentien ja Hämeenlinnanväylän risteyksessä. Rakennus päätyi Helsingin kaupungille, kun huutokaupassa sen huutanut ei lunastanut huutoaan, ja järjestetyssä uudessa huutokaupassa kaupungin tarjous voitti. Rakennus on rakennettu vuonna 1919. Talon aiempi omistaja oli Kari Lindholm, joka asui siinä, ja siinä ovat asuneet myös hänen isoisovanhempansa vossikkakuski Alexander Petrell vaimonsa Eva Kustaava Petrellin kanssa. Talon paikalla on ollut jo 1700-luvulla Huopalahden kartanon (Grejus gårdMuonamiehen talo, Helsingin kaupunginmuseo, viitattu 19.12.2019) muonamiehen talo. Rakennuksesta ja vuokraoikeudesta on aiemmin pyydetty 200 000 euroa. == Lähteet == ==Aiheesta muualla== Luokka:Helsingin asuinrakennukset Luokka:Haaga Luokka:Helsingin suojellut rakennukset
Comité de transition pour le salut du peuple

Comité de transition pour le salut du peuple eli CTSP oli Malia vuoden 1991 vallankaappauksen jälkeisen siirtymävaiheen ajan johtanut komitea. Moussa Traorén hallinnon kaataneen vallankaappauksen jälkeen sotilaat muodostivat Conseil de réconciliation nationale -nimisen sotilashallituksen. Malin demokratialiikkeen ja ulkomaiden painostuksesta neuvosto luopui vallasta 30. maaliskuuta ja sen tilalle muodostettiin siviileistä ja sotilaista koostunut siirtymäkauden komitea Comité de transition pour la salut du peuple. Sen oli määrä johdattaa maa demokratiaan yhdeksän kuukauden siirtymäajan kuluessa. Kansan pelastuksen siirtymäkomitea CTSP koostui 25 jäsenestä, joista 15 oli siviilejä ja 10 asevoimien ja turvallisuusviranomaisten edustajia. Ammattiliitto UNTM:llä oli kolme edustajaa, demokratialiikkeen järjestöillä ADEMA:lla ja CNID:llä sekä ihmisoikeusjärjestö AMDH:lla kullakin kaksi ja opiskelijajärjestö AEEM:illa sekä kolmella nuorisojärjestöllä kullakin yksi. Edustajansa saivat myös maan pohjoisosan kapinallisjärjestöt MPA ja FIAA. Komitean puheenjohtajana ja valtionpäämiehenä toimi vallankaappausta johtanut everstiluutnantti Amadou Toumani Touré. Väliaikaisena perustuslakina toiminut CTSP:n peruskirja allekirjoitettiin 31. maaliskuuta . Sen mukaan komitea toimi väliaikaisena lainsäädäntöelimenä, maan poliittisena johtajana ja toimeenpanovallan valvojana. Sen tehtävänä oli turvata lakien ja ihmisoikeuksien noudattaminen, taata virallisen median tasapuolisuus ja kutsua koolle uuden perustuslain säätävä kansallinen konferenssi. Huhtikuun 5. päivänä muodostettiin Soumana Sackon johtama siirtymäkauden hallitus, joka koostui 17 siviilistä ja viidestä sotilaasta. Samalla sallittiin poliittisten puolueiden toiminta. Heinä-elokuussa 1991 järjestetty kansallinen konferenssi laati Malille uuden perustuslain, joka hyväksyttiin tammikuussa 1992 pidetyssä kansanäänestyksessä. Pian sen jälkeen järjestettiin paikallisvaalit. Siirtymäkautta jouduttiin jatkamaan vaalijärjestelmän keskeneräisyyden ja maan pohjoisosan tuaregikapinan takia. Helmi-maaliskuussa 1992 järjestetyt kansalliskokousvaalit voitti Adéma-PASJ ja huhtikuun presidentinvaalit puolueen ehdokas Alpha Oumar Konaré. Siirtymäkausi päättyi ja CTSP lopetti toimintansa 8. kesäkuuta 1992, jolloin presidentti Konaré astui virkaansa. ==Lähteet== Luokka:Malin historia
Mantelit

Mantelit (Amygdalus) on ruusukasveihin lukeutuvan Prunus-suvun alasuku, jonka kaikki lajit ovat puuvartisia. Joidenkin alasukuun kuuluvien lajien siemenet ovat syötäviä, ja sukuun kuuluvaa mantelia viljellään laajasti ravintokasvina. == Kuvaus == Alasukuun kuuluu lehtipuita ja matalia pensaita, joiden lehtisilmut ovat pitkittäistaitteisia. Kukat ovat kaksineuvoisia ja kasvavat yksittäin tai 2—3 kukkaa sisältävissä tertuissa. Ne puhkeavat ennen lehtien kasvamista edellisen vuoden versoihin, pareittain lehtisilmujen kummallekin puolelle. Hedelmä on yleensä samettimaisella tai nukkaisella karvapeitteellä peitetty, harvemmin paljas luumarja. Mesokarppi on mehevä, joskus hedelmän kypsyessä mesokarppi kuluu pois paljastaen endokarpin. Endokarpin pinnassa on usein uria tai pieniä syvennyksiä, mutta se voi olla myös sileä. == Lajeja == * Prunus bucharica * Prunus davidiana – kiinanpersikka * Prunus dulcis – manteli ** Prunus dulcis var. amara – karvasmanteli ** Prunus dulcis var. dulcis – makeamanteli * Prunus fasciculata * Prunus fenzliana * Prunus kansuensis * Prunus mira * Prunus pedunculata * Prunus persica – persikka * Prunus spinosissima * Prunus sweginzowii * Prunus tangutica * Prunus tenella – kääpiömanteli * Prunus triloba – ruusumanteli Luokka:Tuomet
Sulfasetamidi

Sulfasetamidi (C8H10SN2O3) on sulfonamideihin kuuluva orgaaninen yhdiste. Yhdistettä voidaan käyttää lääketieteessä antibioottina silmien ja ihon tulehduksiin, joskin monet uudemmat antibiootit ovat suurelta osin korvanneet sen. ==Ominaisuudet ja käyttö== Huoneenlämpötilassa sulfasetamidi on väritöntä tai valkoista kiteistä ainetta. Yhdiste liukenee vähäisessä määrin veteen ja hyvin esimerkiksi etanoliin ja asetoniin. Sulfasetamidi on heikko happo. Kuten muillakin sulfonamideilla, sulfasetamidin antibioottiset ominaisuudet perustuvat siihen, että se estää bakteerien dihydropteroaattisyntaasientsyymiä ja ne eivät kykene muodostamaan foolihappoa. Tällöin niiden kasvu estyy. Sulfasetamidi on tehokas lähinnä grampositiivisia bakteereja vastaan ja on teholtaan yksi ryhmänsä heikoimmista. Sitä voidaan käyttää silmätulehdusten hoitoon silmätippoina ja tali-ihottuman sekä eräiden muiden ihotulehdusten hoitoon. Yhdessä rikin kanssa sitä voidaan käyttää aknen hoidossa.Terence M. Dolak, O. William Lever Jr., David Marsh, Irene Moran & Scott Sutton: Ophthalmological Preparations, Ullmann's Encyclopedia of Industrial Chemistry, John Wiley & Sons, New York, 2000.Gerard J. Gendimenico: Dermatotherapeutic Agents, Ullmann's Encyclopedia of Industrial Chemistry, John Wiley & Sons, New York, 2015. ==Valmistus== Sulfasetamidia voidaan valmistaa sulfaniiliamidin tai N4-asetyylisulfaniiliamidin ja etikkahappoanhydridin välisellä reaktiolla. Käytettäessä N4-asetyylisulfaniiliamidia lähtöaineena toinen muodostuneen tuotteen asetyyliamidiryhmistä hydrolysoidaan emäksisissä olosuhteissa. ==Lähteet== Luokka:Sulfonamidiantibiootit Luokka:Asetamidit
Sahalinintuomi

Sahalinintuomi (Prunus ssiori) on tuomiin kuuluva kasvilaji, joka on kotoisin Pohjois-Japanista, Sahalinin saarelta ja Kuriileilta. Joitakin luonnollisia esiintymiä voi olla myös mantereella Venäjällä ja Kiinassa. Lajin erikoinen tieteellinen nimi tulee ainun kielestä, jossa sanan merkitys on "kitkerä". ==Käyttö== thumb|vasen|Sahalinintuomen kuori on vaalea ja pitsimäinen. Sahalinintuomea viljellään jonkin verran Japanissa ja Sahalinilla syötävien hedelmien vuoksi. Ainut ja eräät muut kansat valmistavat puusta erilaisia esineitä, kuten metsästysaseita, soittimia ja huonekaluja. == Lähteet == Luokka:Tuomet
Leviathan (kappale)

Leviathan on tanskalaisen heavy metal -yhtye Volbeatin kappale, joka julkaistiin toisena singlenä yhtyeen seitsemänneltä studioalbumilta Rewind, Replay, Rebound. Kappaleen sävelsi yhtyeen laulaja Michael Poulsen sekä kitaristi Rob Caggiano ja sen tuotti Jacob Hansen. Kappale julkaistiin musiikkivideon kanssa 15. toukokuuta 2019. == Lähteet == Luokka:Volbeatin kappaleet Luokka:Vuoden 2019 kappaleet
Dred Scott

Dred Scott (n. 1799 – 17. syyskuuta 1858) oli afroamerikkalainen orja, joka taisteli oikeusteitse vapaudestaan Yhdysvalloissa 1800-luvun puolessa välissä. Hänen mukaansa on nimetty maan korkeimman oikeuden päätös Dred Scott vastaan Sandford. == Varhainen elämä == Scott syntyi oletettavasti vuonna 1799 Southamptonin piirikunnassa Virginiassa. Hänen alkuperäinen omistajansa, Peter Blow, muutti St. Louisiin vuonna 1930, jossa Blow kuoli kaksi vuotta myöhemmin. Tämän jälkeen paikallinen armeijan palveluksessa ollut kirurgi John Emerson osti Scottin. Emerson muutti Scott mukanaan ensin Missourista Illinois'in ja sitten Wisconsiniin. Orjuus oli laillista Missourissa ja Wisconsinissa, mutta laitonta Illinoisissa. Näiden muuttojen aikana Scott myös tapasi vaimonsa Harriet Robinsonin, joka siirtyi Emersonin omistukseen. Emerson orjineen palasi Missouriin 1840-luvun alussa. Hän kuoli vuonna 1843, minkä jälkeen Scott yritti väitetysti ostaa vapautensa Emersonin leskeltä, mutta tämä kieltäytyi. == Oikeustaistelu == Kun Scott ei pystynyt ostamaan vapauttaan, hän päätti haastaa Emersonin lesken oikeuteen vuonna 1847, mutta hävisi, koska ei pystynyt todistamaan, että Emersonin leski virallisesti omisti hänet. Kolme vuotta myöhemmin tapaus käsiteltiin uudelleen ja St. Louisin tuomioistuin määräsi Scottin ja tämän perheen vapautettavaksi. Emersonin leski valitti päätöksestä Missourin korkeimpaan oikeuteen. Kaksi vuotta myöhemmin se pyörsi alemman oikeusasteen päätöksen. Tällä kertaa Scott valitti päätöksestä Yhdysvaltain korkeimpaan oikeuteen. Näihin aikoihin New Yorkissa asuva John Sanford alkoi väittää olevansa Scottin uusi omistaja. Korkein oikeus päätti 6. maaliskuuta 1857, että Scott perheineen ei ollut vapaa. Se perusteli päätöstään sillä, että perustuslain "suvereenit kansalaiset" eivät viitanneet mustiin. Näin ollen Scottin ei olisi pitänyt pystyä haastamaan Emersonin leskeä oikeuteen. Se, että Scott oli asunut Illinois'ssa ei myöskään oikeuden mukaan tarkoittanut sitä, että hän vapautuisi orjuudesta. Pian korkeimman oikeuden päätöksen julkaisemisen jälkeen Sanford kuoli, ja Scott päätyi takaisin Emersonin leskelle. Tämä oli mennyt uusiin naimisiin orjuutta vastustavan poliitikon Calvin Chaffeen kanssa. Pariskunnan oli tarkoitus lahjoittaa Scott perheineen Yhdysvaltain edustajainhuoneessa istuvalle Taylor Blow'lle. Rouva Chaffee kuitenkin vaati, että Scottin šeriffin holhouksen alaisuudessa kerryttämät ansiot (750 dollaria) kuuluisivat hänelle. == Myöhäiset vaiheet == Kun Scott perheineen oli virallisesti siirretty Blow'n omistukseen, hän vapautti koko perheen. Scott vaimoineen saapuivat St. Louisin raatihuoneelle, jossa heidät vapautettiin virallisesti 26. toukokuuta 1857. Scott alkoi tämän jälkeen työskennellä hotellin ovimiehenä, mutta kuoli 17. syyskuuta 1858 tuberkuloosiin. == Lähteet == Luokka:Afroamerikkalaiset Luokka:Syntymävuosi tuntematon Luokka:Vuonna 1858 kuolleet Luokka:Orjuuden vastustajat Luokka:Yhdysvaltalaiset orjat
Billie Eilishin diskografia

Yhdysvaltalaisen laulajan Billie Eilishin diskografia koostuu yhdestä studioalbumista, neljästä EP:stä, 32 singlestä ja 21 musiikkivideosta. Eilishin ensimmäinen EP-levy Don’t Smile at Me julkaistiin elokuussa 2017. Ensimmäinen studioalbumi When We All Fall Asleep, Where Do We Go? julkaistiin maaliskuussa 2019. ==Albumit== ===Studioalbumit=== Nimi Julkaisutiedot When We All Fall Asleep, Where Do We Go? * Julkaistu: 29. maaliskuuta 2019 * Levy- yhtiö: Darkroom, Interscope * Formaatti: CD, kasetti, digitaalinen lataus, suoratoisto, LP Happier Than Ever * Julkaisu: 30. heinäkuuta 2021 * Levy- yhtiö: Darkroom, Interscope * Formaatti: CD, kasetti, digitaalinen lataus, suoratoisto, LP Hit Me Hard and Soft *Julkaisu: 17. toukokuuta 2024 * Levy- yhtiö: Darkroom, Interscope * Formaatti: CD, kasetti, digitaalinen lataus, suoratoisto, LP ===Livealbumit=== Nimi Julkaisutiedot Live at Third Man * Julkaistu: 6. joulukuuta 2019 * Levy-yhtiö: Third Man * Formaatti: LP ===EP- levyt=== Nimi Julkaisutiedot Don’t Smile at Me * Julkaistu: 11. elokuuta 2017 * Levy-yhtiö: Darkroom, Interscope * Formaatti: CD, kasetti, digitaalinen lataus, suoratoisto, LP Up Next Session: Billie Eilish * Julkaistu: 20. syyskuuta 2017 * Levy-yhtiö: Darkroom, Interscope * Formaatti: digitaalinen lataus, suoratoisto Billie Eilish Live at the Steve Jobs Theater * Julkaistu: 19. joulukuuta 2019 * Levy-yhtiö: Darkroom, Interscope * Formaatti: digitaalinen lataus, suoratoisto Prime Day Show x Billie Eilish * Julkaistu: 16. kesäkuuta 2021 * Levy-yhtiö: Darkroom, Interscope * Formaatti: digitaalinen lataus, suoratoisto Guitar Songs * Julkaistu: 21. heinäkuuta 2022 * Levy-yhtiö: Darkroom, Interscope * Formaatti: digitaalinen lataus, suoratoisto == Singlet == * ”Ocean Eyes” (2015) * ”Six Feet Under” (2016) * ”Bellyache” (2017) * ”Bored (2017) * ”Watch” (2017) * ”Copycat” (2017) * ”Idontwannabeyouanymore” (2017) * ”My Boy” (2017) * ”&Burn;” (Vince Staplesin kanssa) (2017) * ”Bitches Broken Hearts” (2018) * ”Lovely” (Khalidin kanssa) (2018) * ”Party Favor” (2018) * ”You Should See Me in a Crown” (2018) * ”When the Party’s Over” (2018) * ”Come Out and Play” (2018) * ”When I Was Older” (2019) * ”Bury a Friend” (2019) * ”Wish You Were Gay” (2019) * ”Bad Guy” (2019) * ”All the Good Girls Go to Hell” (2019) * ”Everything I Wanted” (2019) * ”No Time to Die” (2020) * ”Ilomilo” (2020) * ”My Future” (2020) * ”Therefore I Am” (2020) * ”Lo vas a olvidar” (Rosalían kanssa) (2021) * ”Your Power” (2021) * ”Lost Cause” (2021) * "NDA” (2021) * ”Happier Than Ever” (2021) * ”TV” (2022) * ”The 30th” (2022) * ”Hotline (Edit)” (2023) * ”What Was I Made For?” (2023) * ”Lunch” (2024) * ”Birds of a Feather” (2024) ==Lähteet== * Billie Eilish Discogs.comissa ===Viitteet=== Luokka:Diskografiat
Japanintuomi

Japanintuomi (Prunus grayana, , ) on Japanista ja Kiinasta kotoisin oleva tuomilaji, jota esiintyy keskimäärin 1 000–3 800 metrin korkeudessa lauhkealla vyöhykkeellä. Se suosii auringonpaistetta ja tuoretta mutta läpäisevää maaperää. Japanintuomi on hyvin läheistä sukua suomalaiselle tuomelle (Prunus padus), eroten siitä piikkimäisillä lehtihampaillaan (tuomella tylppäkärkiset) ja pitemmällä kukkavartalollaan. ==Ulkonäkö ja koko== Japanintuomi on pieni kapearunkoinen ja voimakastuoksuinen lehtipuu, jonka korkeus on 8–20 metriä. Kuoren väri vaihtelee vaaleanharmaasta violetinharmaaseen, ja siinä on vaakasuoria ruskeita raitoja. Hammaslaitaiset lehdet ovat muodoltaan soikeita tai munanmuotoisia, 4–10 senttiä pitkiä ja 1,8–4,5 senttiä leveitä. Hampaiden kärjet ovat piikkimäisiä ja lehden alimmissa hampaissa on kaksi rauhasta. Kaksineuvoiset valkoiset kukat puhkeavat huhtikuussa lehtien jälkeen 5–8 senttiä pitkiin terttuihin, kukin halkaisijaltaan 7–10 millimetriä. Hedelmä on pieni keskikesällä kypsyvä luumarja, läpimitaltaan noin 8 millimetriä, aluksi vihreä, myöhemmin punainen ja lopulta musta. ==Käyttö== Japanintuomen kukat, hedelmät ja siemenet ovat syömäkelpoisia, ja niitä käytetään ruoaksi etenkin Japanissa. Suolaan säilötyistä hedelmistä valmistetaan Anningo-nimistä ruokalajia. Kuoresta ja juurista saa vihreää väriainetta. Puuaines on erittäin kovaa ja halkeilee helposti. Sitä käytetään erilaisten kaappien valmistukseen ja muihin koristetarkoituksiin. ==Luokittelu== Friedrich Anton Wilhelm Miquel kuvasi lajin tieteelle vuonna 1864 nimellä Prunus padus var. japonica Philipp Franz von Sieboldin keräämien näytteiden perusteella. Vuonna 1883 pietarilainen Karl Ivanovitš Maksimovitš totesi aiempaa kirjallisuutta tutkittuaan japanintuomen olevan erillinen kasvilaji ja nimesi sen Asa Grayn mukaan Prunus grayanaksi. == Lähteet == Luokka:Tuomet
Hauen laulu

Hauen laulu on Aaro Hellaakosken runo, joka ilmestyi ensimmäisen kerran vuonna 1928 runokokoelmassa Jääpeili. Runon aiheena on hauki, joka ihmeenomaisesti nousee järvestä kuusen latvaan laulamaan virttä ja puremaan ”punaista käpyä”. Arvoituksellisen ja monitulkintaisen runon on sanottu olevan Suomen 1900-luvun runouden pohdituimpia.Laulavan hauen arvoitus Oulun kaupunginkirjasto- maakuntakirjasto. Viitattu 19.12.2019.Jukka Lindfors: Aaro Hellaakoski: Hauen laulu Ylen Elävä arkisto 11.12.2008. Viitattu 19.12.2019. Runo on vapaamittainen ja sijoittuu siten perinteisen mitallisen runouden ja täysin vapaarytmisen modernin runouden välimaastoon.Hellaakoski ja uusi rytmi Koppa, Jyväskylän yliopisto 11.2.2013. Viitattu 19.12.2019. Hellaakoski on kertonut ”Hauen laulun” syntyneen eräänä elokuisena yönä Sääksmäellä hänen noustuaan ”puoliunen horteessa” kirjoittamaan ylös mieleensä tulleita säkeitä. Laulava hauki oli Hellaakosken keksimä uusi kielikuva, mutta sen innoittajana lienee ollut myös Kalevalan iso hauki, jonka leukaluusta Väinämöinen teki kanteleensa ja lumosi soitollaan eläimet. ”Hauen laulun” neljännessä säkeistössä runon rytmi hidastuu ja poljento muuttuu kalevalaiseksi.Uusi-Hallila, Tuula & Helttunen, Anne: Sitaattien salat – Mitä jokaisen tulee tietää suomalaisesta kirjallisuudesta, s. 32–33. Suomalaisen Kirjallisuuden Seura, Helsinki 2016. ”Hauen laulusta” on tehty paljon erilaisia tulkintoja. Suositun tulkinnan mukaan hauki edustaa runoilijaa ja runo kuvaa siten taiteellista luomistyötä. Kirjallisuudentutkijoista Tatu Vaaskivi on arvellut sitä Hellaakosken humoristiseksi henkilökohtaiseksi tilitykseksi runoilijuudesta, Unto Kupiaisen mukaan runossa huipentuu Hellaakosken omakuva ja ”miehuuden kutsumuslaulu”. Kupiaisen toisen tulkinnan mukaan runo olisikin eroottinen. Pirjo Lyytikäinen on nostanut esiin mahdollisuuden, että ”Hauen laulu” olisi tarkoitettu uuden modernin runouden ohjelmanjulistukseksi. Hauen virsi vaientaa linnut, mikä voi viitata vanhan runouden korvautumiseen uudella. ”Hauen laulua” on tarkasteltu myös realismia ja surrealismia sekoittavana luonnonkuvauksena. Punaisessa kävyssä on myös nähty erilaisia vertauskuvallisia merkityksiä. Helsingin Musiikkitalon edustalle vuonna 2012 pystytetty Reijo Hukkasen suurikokoinen haukea esittävä veistos Laulupuut on saanut innoituksensa Hellaakosken runosta. ”Hauen laulun” ovat säveltäneet lauluksi muun muassa Heikki Sarmanto, Kauko Röyhkä, Erkki Rankaviita, Markus Lampela ja Vega Välitalo.tekijähaku ’hellaakoski aaro’ Fono.fi. Viitattu 19.12.2019. ==Lähteet== Luokka:Aaro Hellaakosken runot
Cheapside Sloggers

Cheapside Sloggers on tanskalaisen heavy metal -yhtye Volbeatin kappale, joka julkaistiin neljäntenä singlenä yhtyeen seitsemänneltä studioalbumilta Rewind, Replay, Rebound. Kappale julkaistiin musiikkivideon kanssa 18. heinäkuuta 2019. Kappaleella vierailee yhdysvaltalainen kitaristi Gary Holt. == Lähteet == Luokka:Volbeatin kappaleet Luokka:Vuoden 2019 kappaleet
Last Day Under the Sun

Last Day Under the Sun on tanskalaisen heavy metal -yhtye Volbeatin kappale, joka julkaistiin kolmantena singlenä yhtyeen seitsemänneltä studioalbumilta Rewind, Replay, Rebound. Kappale julkaistiin musiikkivideon kanssa 13. heinäkuuta 2019. Poulsen kertoi Johnny Cashista kertovan kirjan inspiroineen häntä kappaletta kirjoittaessaan. == Lähteet == Luokka:Volbeatin kappaleet Luokka:Vuoden 2019 kappaleet
Culex aenescens

Culex aenescens on kaksisiipisten (Diptera) lahkoon ja hyttysten (Culicidae) heimoon kuuluva hyönteislaji. Lajin kuvasi tieteelle ensimmäisen kerran Edwards vuonna 1941. Lajia tavataan Ugandassa. Sillä ei ole alalajeja. == Lähteet == Luokka:Hyttyset
Gheorghe Ursu

Gheorghe Ursu (1. heinäkuuta 1926 – 17. marraskuuta 1985) oli romanialainen toisinajattelija, joka joutui maan kommunistisen salaisen poliisin Securitaten vainon kohteeksi. Ursu murhattiin vankeudessa vuonna 1985. ==Elämäkerta== Gheorghe Ursu syntyi Sorocassa silloisessa Bessarabiassa 1. heinäkuuta 1926. Toisen maailmansodan aikana hänen perheensä muutti Galațiin. Vuonna 1944 Ursu liittyi kommunistiseen nuorisoliikkeeseen ja sodan jälkeen vuonna 1950 hän valmistui polyteknillisestä korkeakoulusta Bukarestissa. Vuodesta 1943 lähtien hän piti myös päiväkirjaa, johon hän kirjoitti paitsi päivittäisistä tapahtumista, mutta kommentoi myös esimerkiksi kommunistisen puolueen väärinkäytöksiä. Töissä hän kävi rakennussuunnitellun instituutissa pääkaupungissa. 1970-luvulla Ursu alkoi lähettää Romanian kommunistisen puolueen sanomalehdelle Scînteialle ja Contemporanul-lehdelle vallanpitäjien väärinkäytöksiä, demagogiaa ja antisemitismiä kritisoineita kirjeitä. Radio Free Europe (RFE) julkaisi kaksi Ursun kirjettä lähetyksessään vuonna 1977. Tammikuussa 1985 Romanian salainen poliisi eli Securitate teki kotietsinnän Ursun asuntoon. Asunnosta takavarikoitiin esimerkiksi Ursun tuohon saakka kirjoittama päiväkirja. 21. syyskuuta samana vuonna Ursun työpaikalla järjestettiin tapaaminen, jossa ursun toiminta tuomittiin. Häntä syytettiin esimerkiksi yhteistyöstä RFE:n kanssa, taantumuksellisen liikkeen perustamisesta ja 16 dollarin laittomasta hallussapidosta. Ursun tapaus herätti laajaa huomiota länsimaissa ja niiden mediassa. Ursua puolustivat julkisuudessa esimerkiksi Yhdysvaltain kongressin edustajat. Ursu murhattiin kaksi kuukautta kestäneiden väkivaltaisten kuulustelujen jälkeen vankilassa Bukarestin Rahovassa 17. marraskuuta 1985. Ursun teos Europa mea julkaistiin hänen kuolemansa jälkeen vuonna 1991. ==Lähteet== Luokka:Romanialaiset henkilöt Luokka:Romanialaiset henkirikosten uhrit Luokka:Toisinajattelijat Luokka:Vuonna 1926 syntyneet Luokka:Vuonna 1985 kuolleet
Still Counting

Still Counting on tanskalaisen heavy metal -yhtye Volbeatin kappale, joka julkaistiin vuonna 2008 yhtyeen studioalbumilla Guitar Gangsters & Cadillac Blood. Vuonna 2012 kappale julkaistiin uudelleen bonuskappaleena albumilla Beyond Hell / Above Heaven. Kappale julkaistiin singlenä ja se saavutti ensimmäisen sijan Yhdysvalloissa valtavirran rock-listoilla. == Lähteet == Luokka:Volbeatin kappaleet Luokka:Vuoden 2008 kappaleet
Paita (Peru)

Paita on kaupunki Piuran alueella Luoteis-Perussa. Se on Paitan maakunnan pääkaupunki. Paitan väkiluku oli 179 346 vuonna 2016. Paita sijaitsee 1 089 kilometrin päässä Perun pääkaupungista Limasta. == Lähteet == == Aiheesta muualla == Luokka:Perun kaupungit
Robert Taylor (tietojenkäsittelytieteilijä)

Robert Taylor (10. helmikuuta 1932 Dallas - 13\. huhtikuuta 2017 Woodside) oli yhdysvaltalainen tietojenkäsittelytieteilijä, joka vaikutti ARPANETin syntyyn. Taylor työskenteli urallaan muun muassa ARPAssa ja Xeroxilla. Taylor vakuutti ARPAn johtajan Charles Herzfeldin rahoittamaan verkon kehitystä. Taylor myös rahoitti Douglas Engelbartin tutkimusta, joka vaikutti oN-Line Systemin ja tietokonehiiren kehitykseen. Taylor myös rekrytoi Lawrence Robertsin ARPAan. Taylor kärsi Parkinsonin taudista ennen kuolemaansa. == Lähteet == Luokka:Internetin kehitykseen vaikuttaneet henkilöt Luokka:Yhdysvaltalaiset tietojenkäsittelytieteilijät Luokka:Vuonna 1932 syntyneet Luokka:Vuonna 2017 kuolleet Luokka:Xeroxin henkilöstö
Tukaanitetra

Tukaanitetra (Tucanoichthys tucano) on tetrojen (Characidae) heimoon kuuluva trooppisissa vesissä elävä kalalaji. Se on sukunsa Tucanoichthys ainoa laji. Tukaanitetraa tavataan ainoastaan Brasilian Vaupés-joessa sen pääjoen Rio Negron valuma-alueella. Tukaanitetra on kooltaan hyvin pieni ja sen maksimipituus on vain 1,7 senttimetriä. Kala on väritykseltään vaaleanpunainen ja harmaa, ja sen kyljissä on paksu musta vaakaviiva. Pään ja kiduksien alueella on punainen läikkä. Suvun tieteellinen nimi Tucanoichthys muodostuu sanoista "Tucano", jolla viitataan samannimiseen Etelä-Amerikassa elävään intiaanikansaan ja "ichthys", joka tulee kreikan kielestä ja merkitsee kalaa. Kalan tieteellinen lajinimi tucano tulee samasta kansasta kuin sukunimen etuosa. == Lähteet == == Aiheesta muualla == * Kuva tukaanitetrasta Luokka:Tetrat
Sport (täsmennyssivu)

Sport tai Sports voi tarkoittaa seuraavia asioita: * Vaasan Sport, jääkiekkoseura * IF Sport, jalkapalloseura * Sport, espanjalainen urheilulehti * Sport, suomalainen naistenlehti == Katso myös == * Sporting Luokka:Täsmennyssivut
BMW 6-sarjan Gran Turismo

BMW 6-sarjan Gran Turismo (G32) on BMW:n vuosina 2017–2023 valmistama edustusluokan viisiovinen fastback-korinen automalli, joka korvasi 5-sarjan Gran Turismon. Se perustuu tekniikaltaan 5-sarjaan (G30). Malli esiteltiin Frankfurtin autonäyttelyssä syyskuussa 2017. Vuoden 2017 Euro NCAP -kolaritestistä G32 sai tulokseksi täydet viisi tähteä. Kesällä 2020 malliin muotoiltiin muun muassa aiempaa leveämpi etusäleikkö. Lisäksi kaikkien moottorien yhteyteen tuli kevythybriditekniikka. == Lähteet == == Aiheesta muualla == 6-sarjan Gran Turismo Luokka:E-segmentin autot Luokka:2010-luvun autot Luokka:2020-luvun autot
Bill Camp

William "Bill" Camp (s. 13. lokakuuta 1961) on yhdysvaltalainen näyttelijä. Camp tuli tunnetuksi näytellessään sivurooleja elokuvissa Lincoln (2012), 12 Years a Slave (2013), Loving (2016), Jason Bourne (2016), Molly’s Game (2017), Red Sparrow (2018), Vice – vallan oikeat kasvot (2018) ja Joker (2019). Hän sai myös Primetime Emmy -ehdokkuuden roolistaan minisarjassa The Night Of (2016). == Aiheesta muualla == * Luokka:Yhdysvaltalaiset näyttelijät Luokka:Vuonna 1961 syntyneet Luokka:Elävät henkilöt
Nuijamiesten marssi

Nuijamiesten marssi (Meill’ on hanki ja jää, meill’ on halla ja yö…) on V. A. Koskenniemen sanoittama ja Toivo Kuulan säveltämä suomalainen laulu. Sen uhmakkaat sanat viittaavat nuijasodan kapinallisiin. Nuijamiesten marssi on suosittu isänmaallisena mieskuorolauluna.Juhana Säilynoja: Isänmaallisissa mieskuorolauluissa soivat luonto ja kärsimys Yle 30.1.2013. Viitattu 19.12.2019. Laulun kantaesitys oli Helsingissä yliopiston pohjalaisten osakuntien yhteisen talon Ostrobotnian vihkiäisjuhlassa 9. marraskuuta 1912.Seppo Hentilä: Juhlapuhe Pohjalaisten osakuntien Porthan-juhlassa 9.11.2012 Ostrobotnialla talon täyttäessä 100 vuotta Helsingin yliopisto. Viitattu 19.12.2019. Koskenniemi julkaisi sanoituksen myös runona vuonna 1913 runokokoelmassaan Hiilivalkea. Mahtipontisissa sanoissa on kaikuja Kaarlo Kramsun nuijasota-aiheisista runoista. Kuula sovitti Nuijamiesten marssin orkesterille vuonna 1917. Laulun eri sovitukset ovat Kuulan tuotannossa osa opusta nro 28.Heikki Poroila: Yhtenäistetty Toivo Kuula, s. 13 Suomen musiikkikirjastoyhdistys 2013. Viitattu 19.12.2019. Nuijamiesten marssi on ollut vuodesta 1956 Suomen puolustusvoimien ilmatorjuntajoukkojen yhteinen kunniamarssi.Reijo Alanne: Ilmatorjunta 100 -vuotiaassa Suomessa, s. 8 Tampereen Reserviupseerit ry. Viitattu 19.12.2019. ==Lähteet== Luokka:Suomalaiset isänmaalliset laulut Luokka:V. A. Koskenniemen runot Luokka:Kunniamarssit
Chaumont FC

Chaumont Football Club on ranskalainen jalkapalloseura, joka on perustettu vuonna 1957. ==Saavutukset== * Ligue 2 **Finalisti : 1971 *Ligue 3 (2) **Champion : 1985, 1989 *DH Champagne-Ardenne (4) **Champion : 1961, 1973, 1996, 2011 **Finalisti : 2008 * Ranskan cup **1/8e : 1967, 1986 * Champagne- Ardenne cup (2) **Champion : 1977, 1978 ==Klubin persoonallisuudet== ===Valmentajat=== {| cellpadding="2" style="font-size:95%; background- color:#f7f8ff; text-align:center; border:solid 1px #01589C; border- collapse:collapse; margin-bottom:12px;" cellspacing="1" border="0" align=center width=70% 1 Pierre Flamion 01/07/1962 - 30/06/1968 2 Paul Lévin 01/07/1968 - 01/07/1969 3 Ludovic Maczka 01/07/1970 - 01/07/1974 4 Guy Nungesser 01/07/1971 - 01/07/1974 5 Daniel Druda 01/07/1974 - 01/07/1975 6 Daniel Fromholtz 01/07/1975 - 01/12/1982 7 Pierre Flamion 01/12/1982 - 30/06/1986 8 Moussa Bezaz 01/07/1987 - 01/07/1991 9 Guy Nungesser 01/07/1991 - 30/10/1991 10 Bernard Chaffaut 01/07/1990 - 01/07/1998 11 Bernard Chaffaut & Daniel Fromholtz 01/07/1998 - 01/07/2002 12 Stéphane Mazzolini 01/07/2002 - 16/06/2014 13 David Constant 16/06/2014 - 01/07/2018 14 Joël Matagne 01/07/2018 - ... ==kuuluisia pelaajia== * Antoine Pfrunner * Christian Chenu * Christian Laudu * Daniel Cordier * Daniel Druda * Francis Tisiot * François Czekaj * François Heutte * Jean-Claude Blanchard * Jean-Claude Gerard * Jean- Paul Chenevotot * Jean Davanne * Jean-Yves Kerjean * Olivier Rouyer * René Charrier * Rosario Giannetta * Robert Barellas * Roger Fiévet * Samuel Meilley * Serge Bellisi Luokka:Haute-Marne Luokka:Vuonna 1957 perustetut urheiluseurat
Rasitusvamma

Rasitusvamma on toistuvasta ja yksipuolisesta liikkeestä aiheutunut hermojen, jänteiden tai muiden rakenteiden vaiva, kudosvaurio. Työelämässä tavallisimpia ovat yläraajoihin kohdistuvat rasitusvammat, vapaa-ajan liikunnassa alaraajoihin kohdistuvat. Työelämässä rasitusvammat ovat yleisiä etenkin elintarvikealalla sen tuotannollisten tehtävien yksipuolisuuden ja toisteisuuden vuoksi. Urheilussa yleisimpiä rasitusvammoja ovat jännetulehdukset, limapussin tulehdukset ja rasitusmurtumat. Rasitusvammoja tulee etenkin kestävyyslajeissa, kuten kestävyysjuoksussa, ja lajeissa, jotka sisältävät toistuvia liikkeitä, kuten tennis, voimistelu ja painonnosto. Rasitussairaus on liikuntaelimen pehmytkudossairaus, joiden synnyssä fyysisellä kuormituksella on merkittävä osuus. Yläraajan rasitussairauksia ovat sivunastan tulehdus eli epikondyliitti, tenniskyynärpää eli ulkonastan epikondyliitti, jännetuppitulehdus ja rannekanavaoireyhtymä. Rasitussairauksia aiheuttavat työssä etenkin toistuvat työliikkeet, runsaasti käsivoimia vaativat tehtävät, työasennot, joissa ranteen pitää olla taivutettuna, kylmä sekä tärinä. Yhdessä esiintyessään nämä tekijät voimistavat toistensa vaikutusta. ==Joitain rasitusvammoja ja rasitussairauksia== * Golffarin kyynärpää * Hiirikäsi * Hyppääjän polvi * Jännetuppitulehdus * Rannekanavaoireyhtymä * Rasitusmurtuma * Tenniskyynärpää * Uimarin olkapää ==Katso myös== * Urheiluvamma ==Lähteet== Luokka:Tuki- ja liikuntaelinten sairaudet
Lawrence Roberts

Lawrence Gilman Roberts (21. joulukuuta 1937 Westport, Connecticut - 26\. joulukuuta 2018 Redwood City, Kalifornia) oli yhdysvaltalainen tietojenkäsittelytieteilijä, joka johti ARPANETin kehitystä. Robert Taylor rekrytoi Robertsin ARPAan. Roberts ja Thomas Marrill tekivät kokeellista työtä Q-32 ja TX-2 tietokoneiden linkittämiseksi toisiinsa pakettikytkennällä. Wesley A. Clarkin mielestä Robertsin alkuperäinen suunnitelma nurinniskoin ja ehdotti Interface Message Processor (IMP) minitietokoneiden käyttöä. ARPANETin projektijohdossa toiminut Roberts esitti lokakuussa 1967 paperin nimeltä Multiple Computer Networks and Intercomputer Communication, joka tiivisti suunnitelman ARPANETin rakentamiseen. ARPAn jälkeen Roberts perusti viisi yhtiötä: Telenet, NetExpress, ATM Systems, Caspian Networks ja Anagran. == Lähteet == Luokka:Internetin kehitykseen vaikuttaneet henkilöt Luokka:Yhdysvaltalaiset tietojenkäsittelytieteilijät Luokka:Vuonna 1937 syntyneet Luokka:Vuonna 2018 kuolleet
Manohar Joshi

Manohar Joshi (; 2. joulukuuta 1937 – 23. helmikuuta 2024 Mumbai) oli intialainen poliitikko, joka toimi Lok Sabhan puhemiehenä vuosina 2002–2004, Maharashtran pääministerinä 1995–1999 ja Mumbain pormestarina 1976–1977. Joshi syntyi Nandvi-nimisessä kylässä Raigadin piirikunnassa, Maharashtrassa. Hän suoritti opintonsa suurkaupunki Mumbaissa, jossa hän myös siirtyi mukaan politiikkaan vuonna 1967 Shiv Senan ehdokkaana. Hän toimi aluksi Mumbain kaupunginvaltuustossa, kunnes hänet nimitettiin pormestariksi vuonna 1976. Pormestariksi päästessään hän oli yksi ensimmäisistä Shiv Senaa edustaneista pormestareista. Joshi pääsi lainsäätäjäksi Maharashtran osavaltioparlamentin ylähuoneeseen vuonna 1972. Hän palveli tehtävässä kolme kautta, kunnes hänet äänestettiin vuonna 1990 osavaltioparlamentin alahuoneeseen. Maharashtran pääministerinä hän toimi vuosina 1995–1999. Intian kansanpuolueen antamalla tuella hänestä tuli osavaltion ensimmäinen pääministeri, joka ei edustanut kongressipuoluetta. Vuonna 1999 Shiv Senan puheenjohtaja Bal Thackeray pyysi häntä eroamaan, mihin Joshi vastasi suostuvansa vaikka kertoikin medialle, ettei hänellä ollut aavistustakaan miksi hänen piti erota. Vuonna 1999 Joshi valittiin parlamenttivaaleissa Lok Sabhaan. Pääministeri Atal Bihari Vajpayee Intian kansanpuolueesta nimitti hänet raskaasta teollisuudesta ja valtionyrityksistä vastaavaksi ministeriksi. Hän toimi tehtävässä vuoteen 2002 asti, jolloin paikka Lok Sabhan puhemiehenä vapautui. Edellisen puhemiehen kuoltua helikopterionnettomuudessa, pääministeri Vajpayee ehdotti Joshia tehtävään. Päätös vihastutti oppositiopuolueet, koska heidän mukaansa Shiv Senan kaltaisen ääriuskonnollisen puolueen edustajan valinta puhemieheksi vahingoittaisi valtion sekulaarisuutta. Myös päätöksen ajoitusta arvosteltiin, koska Gujaratin uskonnolliset väkivaltaisuudet olivat tapahtuneet äskettäin. Vajpayeen kuoltua vuonna 2018 Joshi kertoi medialle, että hänen pääsynsä Maharashtran pääministeriksi ja Lok Sabhan puhemieheksi oli puhtaasti tämän ansiota. ==Lähteet== ==Aiheesta muualla== Luokka:Shiv Senan poliitikot Luokka:Intian ministerit Luokka:Lok Sabhan puhemiehet Luokka:Maharashtran pääministerit Luokka:Mumbain pormestarit Luokka:Vuonna 1937 syntyneet Luokka:Vuonna 2024 kuolleet
Olof Wallenstjerna

Olof Wallenstjerna (Wallenius) (3. helmikuuta 1611 Uppsala – 1. helmikuuta 1687 Turku) oli Turun hovioikeuden asessori ja tuomari, joka rakennutti suvulleen yhden Turun tuomiokirkon hautakappeleista. Wallenstjernan vanhemmat olivat professori Samuel Andrea (Bothniensis) ja Kristina Olofsdotter ja puoliso Beata Pettersdotter Arctophilacius. Ylioppilaaksi Wallenstjerna tuli Uppsalassa 1628 ja opiskeli sitten Saksassa ja Englannissa 1633–1636. Turun hovioikeuden auskultantti hänestä tuli 1638. Hänet määrättiin pian lainlukijaksi Kemiön vapaaherrakuntaan, 1649 hänestä tuli Pohjois-Suomen alalaamanni ja 1652 hovioikeuden asessori ja samalla Savon kihlakunnan tuomari. Wallenstjerna jätti laamannin toimensa 1653, Maskun ja Vehmaan kihlakuntien tuomari hänestä tuli 1680. Wallenstjerna-nimen hän otti käyttöön aateloituna, vuonna 1678. Wallenstjerna peri Suomeen hänen kanssaan yhtä aikaa saapuneelta velipuoleltaan useita tiloja. Myös hänen pojastaan Samuelista tuli Turun hovioikeuden asessori ja pojanpojasta Olofista hovioikeuden neuvos.Yrjö Kotivuori, Ylioppilasmatrikkeli 1640–1852: Samuel Wallenstierna. Verkkojulkaisu 2005. (Viitattu 19.12.2019) ==Lähteet== Luokka: Suomalaiset tuomarit Luokka: Ruotsalaiset aateliset Luokka: Suomalaiset aateliset Luokka: Vuonna 1611 syntyneet Luokka: Vuonna 1687 kuolleet
UK Subsin diskografia

UK Subs on loppuvuodesta 1976 Lontoossa perustettu, laulaja Charlie Harperin johtama brittiläinen punk-yhtye. == Studioalbumit == *Another Kind of Blues (1979) *Brand New Age (1980) *Crash Course (1980) *Diminished Responsibility (1981) *Endangered Species (1982) *Flood of Lies (1983) *Gross Out USA (1984) *Huntington Beach (1985) *In Action (1985) *Japan Today (1987) *Killing Time (1988) *Mad Cow Fever (1991) *Normal Service Resumed (1993) *Occupied (1996) *Peel Sessions 1978-79 (1997) *Quintessentials (1997) *Riot (1997) *Universal (2002) *Violent State (2005) *Work In Progress (2011) *XXIV (2013) *Yellow Leader (2015) *Ziezo (2016) *Subversions (2018) *Subversions II (2019) *Reverse Engineering (2022) == Kokoelmat == * Recorded 1979-1981 (1982) * Demonstration Tapes (1984) * Subs Standards (1986) * Raw Material (1986) * A.W.O.L. (1987) * The Singles 1978-1982 (1989) * Down On The Farm (A collection of the less obvious) (1991) * Los Exitos En Singles 1978-1985 (1992) * Scum Of The Earth-Best Of (1993) * The Punk Is Back (1995) * Self- Destruct - Punk Can Take It 2 (1997) * Punk Rock Rarities (1998) * The Punk Singles Collection (1998) * Punk Rock Rarities (1998) * Sub Mission: The Best of the U.K. Subs 1982-1998 (1999) * Time Warp: Greatest Hits (2001) * Before You Were Punk (2004) * Original Punks Original Hits (2006) * An Introduction to The U.K. Subs (2006) * Complete Riot (2006) * Greatest Hits (2009) == Livealbumit == * Live Kicks (1979) (Recorded Live at the Roxy 1977) * Crash Course (Live) (1980) * Dance & Travel In The Robot Age (1980) * Live In London (1980) * Gross Out USA (Live) (1984) * Left For Dead (1986) * In Action (10th Anniversary) (1986) * Live in Paris (1989) * Europe Calling (1990) * Normal Service Resumed (1993) * Peel Sessions 1978-79 (1997) * Live In The Warzone (1998) * Countdown (Live) (2001) * World War (Live) (2003) * Staffordshire Bull (Live) (2004) * Live & Loud (2005) * Violent State (2005) == EP:t == * "C.I.D." (1978) * "Stranglehold" (1979) * "Tomorrows Girls" (1979) * "She's Not There" / "Kicks" (1979) * "Warhead" (1980) * "Teenage" (1980) * "Keep on Running EP Version" (1981) * "Shake Up The City" (1982) * "Another Typical City" (1983) * "The Magic" (1984) * "This Gun Says" (1985) * "Live in Holland" (1986) * "Hey Santa" (1987) * "Motivator" (1988) * "Sabre Dance" (1989) * "The Road is Long, The Road is Hard" (1993) * "War on the Pentagon" (1997) * "Day of the Dead" (1997) * "Cyberjunk" (1997) * "Riot" (1998) * "The Revolution's Here" (2000) * "Warhead" (2008) * "Screaming Senile"(2018) == Singlet == * "Stranglehold" (1979) * "Tomorrow's Girls" (1979) * "Warhead" (1980) * "Teenage" (1980) * "Party In Paris" (1980) * "Keep On Runnin' (Till You Burn)" (1981) * "Countdown" (1981) * "Another Typical City" (1983) * "Postcard from L.A." (Split single) (1994) * "Betrayal" (1995) * "Drunken Sailor" (2002) * "666 Yeah" (2006) * "Product Supply" (2011) * "Sensei" (2022) Luokka:Diskografiat
Jimmie Collin

Jimmie Collin (s. 9. helmikuuta 1979 Göteborg) on ruotsalainen karateka. Hän saavutti Kyokushinin WKO-liitossa EM-hopeaa kahdesti 2012 ja on neljätoistakertainen Ruotsin mestari.RM swedishkyokushin.blogspot.com Viitattu 19.12.2019 ==Kilpaura== Collin kilpaili uransa alkuvaiheessa avoimissa turnauksissa eri maissa ja voitti muun muassa 2003 Walesin Openin 2003 voitettuaan loppuottelussa Tomek Banduran.Wakes Open kyokushinresults.com Viitattu 19.12.2019 Kolme vuotta myöhemmin Collin voitti myös Ranskan Openin 2006, kun sitä ennen hän oli saavuttanut kolmannen sijan kahdesti 2004 ja 2005.French Open kyokushinresults.com Viitattu 19.12.2019 Lisäksi Collin voitti myös Tanskan Openin neljästi vuosina 2003, 2004, 2006 ja 2007. Collin saavutti ensimmäisen mitalin 2008 EM-kisoissa Bulgariassa, kun hän voitti pronssia.WKO European Championships kyokushinresults.com Viitattu 19.12.2019 2009 Collin voitti Kroatian Openin, Branko Bosniak Memorial turnauksen, jonka loppuottelussa hän voitti Nikolay Varchilovin.Branko Bosniak Memorial Tournament kyokushinresults.com Viitattu 19.12.2019 Collin oli mukana myös painoluokallisissa EM-kisoissa, joissa hän sijoittui kuudenneksi.WKO kyokushinresults.com Viitattu 19.12.2019 2010 Collin saavutti uransa toisen EM-pronssin Espanjassa. Samana vuonna hän saavutti myös pronssia Britannian Openissa.British Open kyokushinresults.com Viitattu 19.12.2019 2012 hän saavutti EM-hopeaa Belgiassa hävittyään loppuottelussa Orest Procille. Britannian Openissa Collin saavutti toisen kerran pronssia. Collin saavutti EM-hopeaa myös avoimessasarjassa Puolassa hävittyään loppuottelussa Valeri Dimitroville.European Openweight Championships – WKO 2013 Collin saavutti EM- pronssia Romaniassa avoimessasarjassa ja voitti uransa kolmannentoista Ruotsin mestaruuden. ==Lähteet== Luokka:Ruotsalaiset karatekat Luokka:Kyokushinin harjoittajat Luokka:Vuonna 1979 syntyneet Luokka:Elävät henkilöt
Petteri Punakuono (elokuva)

Petteri Punakuono on vuonna 1998 ensi-iltansa saanut animoitu musikaalielokuva. Sen suomenkielisissä päärooleissa esiintyvät muun muassa Ulla Tapaninen, Mari Vainio, Petteri Summanen, Jarkko Tamminen, Petra Karjalainen, Johanna Viksten, Jukka Rasila ja Markus Bäckman. Elokuva oli hyvin tappiollinen, tuottaen vain 113 484 dollaria Yhdysvaltojen lipputuloista. == Juoni == Revontulet leiskuvat Pohjoisnavan yllä juhlien uuden porovasan syntymää. Pienokainen onkin todella ainutlaatuinen hehkuvan punaisine kuonoineen. Tarmokas Petteri toivoo pääsevänsä vetämään Joulupukin rekeä. Unelma toteutuu, kun Petteri rientää Joulupukin avuksi vapauttamaan parhaan ystävänsä Juulian ilkeän Myrsky-Mairen kynsistä. Samalla urhea sankari pelastaa miljoonien lasten joulun. == Äänirooleissa == Alkuperäinen näyttelijä Suomalainen näyttelijä Rooli Kathleen Barr (dialogi) Michael Lloyd (laulu) Eric Pospisil (nuori) Jarkko Tamminen Petteri Halmela (nuori) Petteri Punakuono John Goodman Markus Bäckman Joulupukki Whoopi Goldberg (dialogi) Carmen Twillie (laulu) Ulla Tapaninen Myrsky-Maire Myriam Sirois (dialogi) Debbie Lytton (laulu) Vanessa Morley (nuori) Johanna Viksten Mirjami Heikkinen (nuori) Juulia Debbie Reynolds Johanna Viksten Joulumuori Mari Vainio Sissi (Petterin äiti) Elizabeth Carol Savenkoff Aurora Garry Chalk Timo Tuominen Salama (Petterin isä) Lee Tockar Killi Pingviini (Myrsky-Mairen hovimestari) Alec Willows Petteri Summanen Taneli David Kaye Petteri Summanen Hopea Matt Hill Christopher Gray (nuori) Petteri Summanen Tuomas Oksanen (nuori) Nuoli (Petterin kiusaaja) Eric Idle Jukka Rasila Naali Richard Simmons Putte Bob Newhart Teuvo Matala Lennu jääkarhu Debbie Reynolds Petra Karjalainen Rouva Sipsu (opettaja) Cathy Weseluck Säihke Paul Dobson Markus Bäckman Tuomari Tyler Thompson Myriam Sirois Petteri Halmela Mirjami Heikkinen Lapsi porot == Lähteet == Luokka:Vuoden 1998 yhdysvaltalaiset elokuvat Luokka:Yhdysvaltalaiset elokuvamusikaalit Luokka:Jouluelokuvat
Rhabditophora

Rhabditophora on laakamatojen alajakso. Se sisältää heisimatojen, kidusmatojen ja tiehytmatojen luokat, sekä osan aiemmin värysmatoihin luokitelluista lahkoista. == Luokittelu == * Alajakso: Rhabditophora ** Yläluokka: Neodermata *** Luokka: Heisimadot (Cestoda) *** Luokka: Kidusmadot (Monogenea) *** Luokka: Tiehytmadot (Trematoda) ** Lahko: Bothrioplanida ** Lahko: Fecampiida ** Lahko: Gnosonesimida ** Lahko: Macrostomorpha ** Lahko: Merilattanat (Polycladida) ** Lahko: Prolecithophora ** Lahko: Prorhynchida ** Lahko: Proseriata ** Lahko: Lampilattanat (Rhabdocoela) ** Lahko: Purolattanat (Tricladida) == Lähteet == *
Arpalahti (Perniö)

Arpalahti on kylä Perniön Yliskylässä, nykyisessä Salon kaupungissa. Kylä sijaitsee Perniön pohjoisosassa Perniönjoen varrella. Arpalahti on olennainen osa Yliskylän kokonaisuutta, jonka alue on yhtä Perniön vanhimmista asuinseuduista. Vanhojen käräjäpöytäkirjojen perusteella Arpalahti, Kieronperä ja Kuhminen ovat olleet alkujaan samaa kylää. Arpalahdesta on löytynyt laaja rautakautinen kalmisto, jonka yhteyteen on rakennettu kirkko perimätiedon mukaan jo 1200-luvulla. Nykyinen 1750-luvulta peräisin oleva Yliskylän kirkko sijaitsee samalla paikalla mäen päällä Perniönjoen itärannalla. Viereisellä mäellä idempänä sijaitsee Arpalahden kantatila, joka on sijainnut paikalla ainakin keskiajalta lähtien. Arpalahdessa on kantatilan lisäksi kymmenkunta muuta tilaa, joista osaa ei enää asuteta ympärivuotisesti. Kyläalueen eteläosa on viljelysmaata, pohjoisosaa hallitsee kallioinen metsäalue, jonka laaksoihin on muodostunut kosteikkoja. ==Lähteet== ==Aiheesta muualla== *Arpalahden tila Luokka:Perniön kylät
Enersense

Enersense International Oyj on vuonna 2005 perustettu päästöttömiä energiaratkaisuja toteuttava suomalainen yritys, jonka toimialoja ovat teollisuus, rakentaminen, energia ja tietoliikenne. Enersense-konsernin liikevaihto oli vuonna 2023 noin 363 miljoonaa euroa ja liikevoitto 5,3 miljoonaa euroa. Enersense työllistää yhteensä noin 2 000 henkilöä, ja sen toiminnot keskittyvät pääasiassa Suomeen, Baltian maihin, Saksaan, Ranskaan ja Isoon-Britanniaan. Yhtiön kotipaikka on Porissa. Enersensen osake noteerataan Helsingin pörssissä (ESENSE). Vuoden 2023 lopussa yhtiön suurin yksittäinen omistaja oli Nidoco Ab, joka omisti 22,13 prosenttia yrityksen osakekannasta. Yhtiö on vaihtanut toimitusjohtajaansa useasti, keväällä ja syksyllä 2024. == Lähteet == == Aiheesta muualla == * Yhtiön kotisivut Luokka:Suomalaiset pörssiyhtiöt Luokka:Suomalaiset teollisuusyritykset
Sveitsin liberaalipuolue

Sveitsin liberaalipuolue on sveitsiläinen liberaalikonservatiivinen puolue. Puolueen nimen FDP/PLR/PLD viittaa nykyisen puolueen edeltäjään Sveitsin vapaaseen demokraattiseen puolueeseen. Puolue on ALDE:n ja Liberal Internationalin jäsen. == Näkemyksiä == Sveitsin liberaalipuolue vastustaa Sveitsin EU-jäsenyyttä, mutta kannattaa bilateraalisia suhteita unionin kanssa torjuen kuitenkin isolationismin. Puolueen mukaan Sveitsin ulkopolitiikan pitää pyrkiä säilyttämään maan puolueettomuus, jolla mahdollistetaan rooli toimia kansainvälisenä sovittelijana.. Työvoimapoliittisissa kysymyksissä puolue nojaa vapaisiin markkinoihin ja joustaviin työmarkkinoihin. == Puheenjohtajat == * Fulvio Pelli (2009–2012) * Philipp Müller (2012–2016) * Petra Gössi (2016–) == Lähteet == Liberaalipuolue Luokka:Liberaalit puolueet Luokka:Liberal International
Bharti Airtel

Bharti Airtel Limited on suuri intialainen tietoliikenneyhtiö, jolla on liiketoimintaa 18 valtiossa Aasiassa ja Afrikassa. Yhtiön osake noteerataan Intian molemmissa pääpörsseissä (Bombayn pörssi, BSE) ja Intian kansallinen pörssi, NSE). Bharti Airtelin kotipaikka on New Delhi. thumb|left|Eräs Bharti Airtelin alueellisista toimitilarakennuksista. Tilaaja-asiakkaiden lukumäärällä mitattuna Bharti Airtel on kuulunut matkapuhelinpalveluntarjoajien maailmanlaajuiseen kärkikolmikkoon. Yhdysvaltalainen talousjulkaisu Forbes luokitteli Bharti Airtelin vuonna 2019 Intian 19. ja maailman 852. suurimmaksi julkiseksi osakeyhtiöksi. Yhtiön liikevaihto oli 11,8 miljardia dollaria ja liikevoitto 56 miljoonaa dollaria (tilivuosi 2018). Yhtiön pääomistajiin kuuluu intialainen miljardööri Sunil Mittal perheineen. ==Katso myös== * Jio * Vodafone Idea ==Lähteet== ==Aiheesta muualla== Luokka:Tietoliikenneyhtiöt Luokka:Intialaiset pörssiyhtiöt Luokka:New Delhi Luokka:Matkapuhelinoperaattorit Luokka:BSE Sensex
Angelspitin diskografia

Angelspit on Sydneyssä vuonna 2004 perustettu australialainen industrialyhtye, johon kuuluvat laulaja Destroyx sekä musiikin ”teknisestä” puolesta huolehtiva ZooG. Yhtye yhdistelee musiikissaan vaikutteita useista eri genreistä, kuten punkista, elektrosta ja EBM:stä. ==Studioalbumit== * Krankhaus (2006) * Blood Death Ivory (2008) * Hideous and Perfect (2009) * Hello My Name Is (2011) * The Product (2014) * Cult of Fake (2016) * Black Dog Bite (2017) * Bang Operative (2019) * The Ignorance Cartel (2020) ==Livealbumit== * Angelspit Live 2009 (2012) ==Kokoelmat== * USB Spit Pill Overdose (2012) * Rarities (2012) ==Remix-albumit== * Nurse Grenade (2004) * Surgically Atoned (2007) * Black Kingdom Red Kingdom (2009) * Larva Pupa Tank Coffin (2010) * Carbon Beauty (2011) * Sweet Chemical Boy (2012) * Re//Fibrillator (2012) * The Recall (2015) * The Supplement (2015) ==EP:t== * Nurse Grenade (2004) ==Singlet== * I Know (Halloween Mix) (2014) ==Videoalbumit== * Video Competition (2012) ==Musiikkivideot== * "Vena Cava" (2007) * "Fuck the Revolution" (2009) * "Sleep Now" (2010) * "Toxic Girl" (2011) * "Like It? Lick It!" (2011) * Violence (2012) * Defibrillator (2013) * Ambassador (feat. Miss Ballistic) (2014) * Pretty Dead Boys (2014) * New Devil (2016) * Sky High (2016) Luokka:Diskografiat
Tiécoro Bagayoko

Tiécoro Bagayoko (19. heinäkuuta 1937 Goundam – 26. elokuuta 1983 Taoudeni) oli malilainen sotilas, joka kuului maata vuoden 1968 vallankaappauksen jälkeen hallinneeseen sotilasjunttaan. Bagayoko syntyi bambarasotilaan perheeseen. Hän kävi armeijan poikakoulun Katissa ja liittyi Ranskan armeijaan vuonna 1955. Bagayoko osallistui Algerian sotaan ja palasi Malin itsenäistyttyä kotimaahansa. Hän sai sotilaslentäjäkoulutuksen Neuvostoliitossa ja kävi harjoittelun Yhdysvalloissa. Luutnantti Bagayoko osallistui vuoden 1968 sotilasvallankaappaukseen, jossa hän sai mainetta presidentti Modibo Keïtan pidättäjänä. Bagayoko oli maata hallinneen kansallisen vapautuksen sotilaskomitean jäsen ja johti maan turvallisuuspalvelua. Hän vastasi sotilasvallan vastustajien nujertamisesta ja tuli tunnetuksi pidätettyjen julmasta kohtelusta sekä kerskailevasta elämäntavastaan. Sotilaskomiteaan kuuluneet Bagayoko, puolustusministeri Kissima Doukara ja liikenneministeri Karim Dembélé vastustivat presidentti Moussa Traorén suunnitelmaa paluusta siviilivaltaan. Heidät pidätettiin helmikuussa 1978 syytettyinä vallankaappausyrityksestä. Bagayoko tuomittiin kuolemaan lokakuussa 1978 ja maaliskuussa 1979 hän sai viiden vuoden pakkotyörangaistuksen talousrikoksista. Bagayoko kuoli Taoudenin vankileirillä, jonne hän oli itse lähettänyt sotilasjuntan vastustajia. ==Lähteet== Luokka:Malilaiset sotilaat Luokka:Vuonna 1937 syntyneet Luokka:Vuonna 1983 kuolleet
Pullonpalautusautomaatti

thumb|Kuitti palautetuista pulloista Pullonpalautusautomaatti on automaatti, joka edesauttaa pullonpalautusta. Se vastaanottaa pulloja ja tölkkejä pakkausmateriaalin kierrättämiseksi. Pulloista ja tölkeistä voidaan veloittaa ostohetkellä pantti, jonka asiakas saa takaisin palauttaessaan tölkit ja pullot pullonpalautusautomaattiin. Kuitin lunastuksen voi tehdä vain siinä toimipisteessä, johon tyhjät pullot on jätetty.https://www.alko.fi/asiointi- ja-palvelut/asiointi-myymalassa/pullonpalautus Palpa eli Suomen Palautuspakkaus Oy on suomalainen yritys, joka hoitaa pullonpalautusta. Niitä on usein ruokakaupoissa, mutta voi esiintyä muissa kaupoissa. Pullot ja tölkit menevät kierrätykseen pullonpalalautusautomaatin jälkeen. ==Lähteet== ==Aiheesta muualla== Luokka:Pullot Luokka:Kierrätys Luokka:Koneet